CELEX: 32007D0740
Language: sl
Date: 2007-11-13 00:00:00
Title: 2007/740/ES: Odločba Sveta z dne 13. novembra 2007 o dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost

17.11.2007   
            
            
               SL
            
            
               Uradni list Evropske unije
            
            
               L 300/71
            
         
      ODLOČBA SVETA
   
   z dne 13. novembra 2007
   o dovoljenju Kraljevini Nizozemski, da uporabi ukrep, ki odstopa od člena 193 Direktive 2006/112/ES o skupnem sistemu davka na dodano vrednost
   (Besedilo v nizozemskem jeziku je edino verodostojno)
   (2007/740/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
   ob upoštevanju predloga Komisije,
   ob upoštevanju naslednjega:
   
               (1)
            
            
               Kraljevina Nizozemska je v pismu, ki ga je generalni sekretariat Komisije evidentiral 24. novembra 2006, zaprosila za dovoljenje za uporabo posebnega davčnega ukrepa za konfekcijsko industrijo, ki je bil pred tem že dovoljen z Odločbo Sveta 1998/20/ES (2).
            
         
               (2)
            
            
               Komisija je dne 10. julija 2007 v skladu s členom 395(2) Direktive 2006/112/ES s pismom obvestila druge države članice o prošnji Kraljevine Nizozemske. Komisija je s pismom z dne 17. julija 2007 uradno obvestila Kraljevino Nizozemsko, da razpolaga z vsemi informacijami, za katere meni, da so potrebne za presojo zahteve.
            
         
               (3)
            
            
               Ta ureditev bi Kraljevini Nizozemski omogočila, da v konfekcijski industriji uporabi shemo za prenos obveznosti podizvajalca, da davčnim organom plača DDV, od podizvajalca na oblačilno podjetje (naročnika).
            
         
               (4)
            
            
               Zadevne ureditve so se izkazale kot učinkovit ukrep za preprečevanje goljufij v sektorju, v katerem je pobiranje DDV zaradi težav z identifikacijo in nadzorom dejavnosti podizvajalcev težko. Zato bi bilo treba zahtevani ukrep obravnavati kot ukrep za preprečevanje nekaterih vrst davčnih utaj in za preprečevanje izogibanja davkom v konfekcijski industriji.
            
         
               (5)
            
            
               Ker pa na kraj proizvodnje konfekcijskih oblačil vplivajo nizki stroški dela in se podizvajalci brez težav selijo iz ene države v drugo, bi morala Kraljevina Nizozemska spremljati in oceniti učinek teh dejavnikov na učinkovitost odstopanja ter o tem obveščati Komisijo.
            
         
               (6)
            
            
               Primerno je, da je ukrep časovno omejen, da ga Komisija na podlagi poročila Kraljevine Nizozemske lahko ponovno preuči.
            
         
               (7)
            
            
               Odstopanje nima škodljivega učinka na lastna sredstva Skupnosti, pridobljena iz davka na dodano vrednost, niti ne vpliva na znesek DDV, zaračunan v končni stopnji porabe –
            
         SPREJEL NASLEDNJO ODLOČBO:
   Člen 1
   Z odstopanjem od člena 193 Direktive 2006/112/ES se Kraljevini Nizozemski dovoli, da do 31. decembra 2009 v konfekcijski industriji uporabi shemo za prenos obveznosti podizvajalca, da davčnim organom plača DDV, od podizvajalca na oblačilno podjetje (naročnika).
   Člen 2
   Kraljevina Nizozemska do 31. julija 2009 Komisiji predloži poročilo o splošni oceni delovanja zadevnega ukrepa, zlasti kar zadeva učinkovitost ukrepa, in vse dokaze o selitvi podizvajalcev v konfekcijski industriji v druge države.
   Člen 3
   Ta odločba je naslovljena na Kraljevino Nizozemsko.
   
      V Bruslju, 13. novembra 2007
      
         
            Za Svet
         
         
            Predsednik
         
         F. TEIXEIRA DOS SANTOS
         
      
   
   
      (1)  UL L 347, 11.12.2006, str. 1. Direktiva, kakor je bila spremenjena z Direktivo 2006/138/ES (UL L 384, 29.12.2006, str. 92).
   
      (2)  UL L 8, 14.1.1998, str. 16. Odločba, kakor je bila nazadnje spremenjena z Odločbo 2004/516/ES (UL L 221, 22.6.2004, str. 17).